
Fanning ishchi o‘quv dasturi O‘zbek tilshunosligi kafedrasining 201_ -yil __ -avgustdagi __- sonli majlisida muhokama etilgan va ma’qullangan.

Kafedra mudiri                                                 B. Abdushukurov

Fanning ishchi o‘quv dasturi Filologiya va tillarni o‘qitish (o‘zbek tili) fakulteti Kengashining 201_ -yil __ -avgustdagi __- sonli yig‘ilishida muhokama qilinib, tasdiqqa tavsiya etilgan.

Dekan                                                                           B.Mengliyev
Mazkur ishchi o‘quv dasturi Alisher Navoiy nomidagi Toshkent davlat o‘zbek tili va adabiyoti universiteti o‘quv-uslubiy kengashining 201_ -yil __-avgustdagi majlisida tasdiqlangan.

O‘quv-uslubiy boshqarma boshlig‘i                        A.Sayfullayev
2016-2017-o‘quv yili uchun “Turkiy tillarning qiyosiy-tarixiy grammatikasi” fanidan tuzilgan ishchi o‘quv dasturiga quyidagi o‘zgartirish va qo‘shimchalar kiritildi:

1. Asosiy va qo‘shimcha adabiyotlar qayta ko‘rib chiqildi.

2. Mavzularni yoritishda turkiy tillar grammatikasining tarixiy taraqqiyoti e’tiborga olindi, masalaga adabiy til nuqtai nazaridan yondashildi. 

3. Pedagogik texnologiya ko‘rinishlarining mavzuga muvofiqlik darajasi qayta ko‘rib chiqildi.

O‘zgartirish va qo‘shimchalar kirituvchi:


prof. Z.Xolmanova

Kirish

O‘zbekiston Respublikasi Prezidenti Islom Karimovning “Alisher Navoiy nomidagi Toshkent davlat o‘zbek tili va adabiyoti universitetini tashkil etish to‘g‘risida”gi farmoni, “Ta’lim to‘g‘risida”gi Qonun hamda “Kadrlar tayyorlash milliy dasturi”dan, shuningdek, “Yuksak ma’naviyat – yengilmas kuch” asaridan kelib chiqqan holda turkiy tillarning fonetik, leksik, grammatik xususiyatlarini yoritish, turkiy tillarning morfologik, tipologik o‘ziga xosliklarini umumlashtirish, elementar va kompleks morfologik birliklarni ajratish; turkiy tillarning umumtaraqqiyot va xususiy taraqqiyot bosqichlarini o‘rganish, turkiy tillar tasnifi, tasniflashdagi asosiy mezonlarni aniqlash; turkiy tillarning shakllanishi, oltoy tillari orasidagi o‘rnini, turkiy tillarning mo‘g‘ul, tungus-manchjur, ugor-fin tillari bilan munosabatini yoritish; turkiy tillarni tasniflashda fonetik, geografik, etnik tarkib mezonlarining mohiyatini belgilash til qonuniyatlarini yoritishda dolzarbligini saqlab qolmoqda.

O‘quv fanining maqsadi va vazifalari


Fanni o‘qitishning maqsadi turkiy tillarning fonetik, leksik, grammatik xususiyatlarini yoritish, turkiy tillarning morfologik, tipologik o‘ziga xosliklarini umumlashtirish, turkiy tillarning umumtaraqqiyot va xususiy taraqqiyot bosqichlarini o‘rganish, umumtaraqqiyot bosqichiga oid xususiyatlarning hozirgi turkiy tillardagi ifodalanish darajasini belgilashdir

 Fanni o‘qitishning vazifalari turkiy tillarning fonetik, leksik, grammatik xususiyatlarini, morfologik, tipologik o‘ziga xosliklarini yoritish, turkiy tillarning taraqqiyot bosqichlarini, turkiy tillar tasnifini o‘rganish, shu asosda turkiy tillarga xos fonetik, leksik, grammatik xususiyatlarni umumlashtirishdan iborat.

Fan bo‘yicha bilim, malaka va ko‘nikmaga

qo‘yiladigan talablar

“Turkiy tillar qiyosiy-tarixiy grammatikasi” fanini o‘zlashtirish jarayonida amalga oshiriladigan masalalar doirasida bakalavr: 

- “Turkiy tillar qiyosiy-tarixiy grammatikasi” fanining predmeti, ob’ekti, maqsadi, vazifalari va metodlari; turkiy tillar fonetikasi, grammatikasiga oid nazariy va amaliy masalalarni hal qilish; turkiy tillar oilasiga mansub tillar va ularning hududiy tarqalishi, fonetik, leksik, grammatik xususiyatlarini qiyolash kabi masalalarni bilishi kerak;

- qiyosiy-tarixiy metod; diaxronik va sinxronik aspekt metodlarini amalda qo‘llay bilish; morfologik qayta bo‘linish; etimologik tahlil; nazariy ma’lumotlarni umumlashtirish ko‘nikmalariga ega bo‘lishi kerak;

- “Turkiy tillar qiyosiy-tarixiy grammatikasi”ning turkiy tillar shakllanishi va keyingi taraqqiyotini tahlil qilishdagi ahamiyatini asoslash, til birliklari va nutq birliklarining turkiy tillarga xos munosabatini tahlil qilish, qadimgi davrlarga xos tarixiy shakllarning hozirgi turkiy tillardagi ko‘rinishlarini, leksemalarning semantik strukturasidagi farqli semalarni tahlil qilish malakalariga ega bo‘lishi kerak.

Fanning o‘quv rejadagi boshqa fanlar bilan o‘zaro bog‘liqligi va uslubiy jihatdan uzviy ketma-ketligi

“Turkiy tillar qiyosiy-tarixiy grammatikasi” asosiy ixtisoslik fani hisoblanib, 7-, 8-semestrlarda o‘qitiladi. “Turkiy tillar qiyosiy-tarixiy grammatikasi” dasturini amalga oshirish o‘quv rejasida keltirilgan “Tilshunoslikka kirish”, “Tilshunoslik va tabiiy fanlar”, “Sotsiolingvistika”, “O‘zbek adabiy tili tarixi”, “O‘zbek tili tarixiy grammatikasi”, “Falsafa” fanlarida o‘rganiladigan muammolar borasida yetarli bilim va ko‘nikmalarga ega bo‘lishni talab etadi.

Fanning ishlab chiqarishdagi o‘rni

Turkiy tillarning fonetik, leksik, grammatik xususiyatlarini, turkiy tillarning morfologik, tipologik o‘ziga xosliklarini umumlashtirish, turkiy tillarning umumtaraqqiyot va xususiy taraqqiyot bosqichiga oid xususiyatlarning hozirgi turkiy tillardagi ifodalanish darajasini belgilash; turkiy tillar taraqqiyotidagi tashqi va ichki omillarning o‘rnini tahlil qilish til talaqqiyotiga xos xususiyatlarni o‘rganishda muhim ahamiyat kasb etadi.

            Fanni o‘qitishda zamonaviy axborot va pedagogik texnologiyalar

Fanni o‘rganish an’anaviy va ilg‘or ta’lim berish usullarini qo‘llagan holda amalga oshiriladi: tezkor – so‘rov-test sinovlari, dasturiy ta’lim, davra suhbatlari, ishchanlik o‘yinlari, kollokviumlar, muammoli o‘qitish metodi va boshqa usullar hamda texnik vositalardan foydalaniladi. Dasturda ko‘rsatilgan mavzular ma’ruza, amaliy mashg‘ulot, seminar mashg‘ulotlari shaklida olib boriladi, shuningdek, fanning dolzarb masalalari talabalarga mustaqil ta’lim sifatida o‘zlashtirish uchun beriladi. Fan zamonaviy pedagogik texnologiyaning “Klaster”, “Bumerang”, “Matbuot konferensiyasi”, “Aqliy hujum” singari metodlari orqali hamda slaydlar, multimedia namoyishlari asosida o‘tkaziladi. 

Ma’ruza mashg‘ulotlari

Turkiy tillarning fonetik, leksik, grammatik xususiyatlarini yoritish, turkiy tillarning morfologik, tipologik o‘ziga xosliklarini umumlashtirish, elementar va kompleks morfologik birliklarni ajratish; turkiy tillarning umumtaraqqiyot va xususiy taraqqiyot bosqichlarini o‘rganish, umumtaraqqiyot bosqichiga oid xususiyatlarning hozirgi turkiy tillardagi ifodalanish darajasini belgilash; turkiy tillar taraqqiyotidagi tashqi va ichki omillarning o‘rnini tahlil qilish, turkiy tillar tasnifi, tasniflashdagi asosiy mezonlarni aniqlash; shu asosda turkiy tillarni mushtarak xususiyatlariga ko‘ra yaxlitlikda o‘rganish, fonetik, grammatik xususiyatlarini, turkiy tillar taraqqiyotiga xos umumiy qonuniyatlarni o‘zlashtirish, turkiy tillarning shakllanishi, oltoy tillari orasidagi o‘rnini, turkiy tillarning mo‘g‘ul, tungus-manchjur, ugor-fin tillari bilan munosabatini yoritish; turkiy tillarni tasniflashda fonetik, geografik, etnik tarkib mezonlarining mohiyatini belgilash.

Ma’ruza soatlarining mavzular bo‘yicha taqsimlanishi

	№
	Ma’ruza materiallari mavzulari
	Soat

	1.
	“Turkiy tillarning qiyosiy-tarixiy grammatikasi” fani predmeti va mazmuni. (“Klaster” usuli asosida) 
	2

	2.
	    Turkiy tillar fonetikasi. 
	2

	3.
	 Turkiy tillar morfologiyasi. (“Klaster” usuli asosida)
	2

	 4.
	 So‘z turkumlari. Ot so‘z turkumi. Grammatik ko‘plik kategoriyasi (“Klaster” usuli asosida)
	2

	5.
	 Sifat. Sifat darajalari. (“Klaster” usuli asosida)
	2

	  6.
	Son va uning xususiyatlari. Olmosh. Olmoshning ma’no turlari. 
	2

	7.
	Fe’l. Fe’lning grammatik kategoriyalari. (”Aqliy  hujum” usuli asosida)
	2

	 8.
	Ravish. Ravishlarning shakllanishi. (“Klaster” usuli asosida). Yordamchi so‘zlar. Affiksatsiya. (“Bumerang” usuli asosida). Bog‘lovchi va uning turlari. Yuklama va uning vazifalari.
	2

	9
	Taqlid so‘zlar (mimemalar). Sonomimema va videomimemalar.  ”3x4”, “Klaster” metodi.
	2

	10
	Turkiy tillar sintaksisi. Sintaktik munosabat. (“Klaster” usuli asosida)
	2

	11
	Turkiy tillarda gap qurilishi. Sodda gap ko‘rinishlari. (“Klaster” usuli asosida)
	2

	12
	Qo‘shma gap turlari. Qo‘shma gap tarkibidagi sodda gaplarning teng va tobe bog‘lanishi. 
	2

	13
	Turkiy tillarning leksik xususiyatlari. (“Matbuot konferensiyasi” usuli asosida)

	2

	Jami
	26


Amaliy mashg‘ulotlar 

Amaliy mashg‘ulot talabalarni turkiy tillar qiyosiy-tarixiy grammatikasiga doir ma’lumotlar bilan mustaqil tanishishga, turkiy tillarni o‘zaro qiyoslash nuqtai nazaridan tahlil qilishga va talqin etishga yo‘naltiradi. Talabalar to‘plagan bilimlarini dars vaqtida munozara yoki ma’ruza ko‘rinishida himoya qiladi. Amaliy mashg‘ulotlarda turkiy tillar oilasi, ularning morfologik-sintaktik, leksik xususiyatlari, turkiy tillarning umumtaraqqiyot hamda xususiy taraqqiyot bosqichiga xos jihatlarni o‘rganadilar.

Amaliy mashg‘ulot soatlarining mavzular bo‘yicha taqsimlanishi

	#

№
	Amaliy mashg‘ulot mavzulari
	Soat


	     1
	Turkiy tillar qiyosiy-tarixiy grammatikasi kursining asosiy masalalari. (“Klaster” usuli asosida) 
	2

	    2
	Unli va undoshlar tizimi. 
	2

	    3
	Turkiy tillarning agglyutinativ tabiati.
	2

	    4
	Turkiy tillarda grammatik ma’no ifodalashning asosiy yo‘llari: sintetik, analitik usullar, takror va juft qo‘llash.
	2

	    5
	Turkiy tillarda kelishiklar tizimi.
	2

	    6
	Turkiy tillarda grammatik ko‘plikning ifodalanishi.
	

	    7
	Sifatlarda darajaning ifodalanishi
	2

	 8
	 Oraliq nazorat
	2

	 9
	Turkiy tillarda gap qurilishi.  (“Klaster” usuli asosida)
	        2  

	   10
	Sodda gap va uning ko‘rinishlari
	2

	Jami:
	20


Seminar mashg‘ulotlari 

Seminar mashg‘ulotlari talabalarni turkiy tillar qiyosiy-tarixiy grammatikasiga oid ma’lumotlar bilan mustaqil tanishishga, turkiy tillarni o‘zaro qiyoslash nuqtai nazaridan tahlil va talqin etishga yo‘naltiradi.  Talabalar egallagan bilimlarini dars chog‘ida munozara yoki ma’ruza shaklida himoya qiladi. 

Seminar mashg‘ulotlarida talabalar tukriy tillar morfologik tizimi, so‘z turkumlari, ot, fe’l, sifatga xos grammatik kategoriyalar haqida amaliy ko‘nikma va malaka hosil qiladilar. 

Seminar mashg‘uloti soatlarining mavzular bo‘yicha taqsimlanishi

	№
	Seminar mashg‘uloti mavzulari
	Soat

	 1.
	Qadimgi turkiy til davrida unli va undoshlar tizimi. (“Klaster” usuli asosida) 
	2

	 2.
	Turkiy tillarning umumtaraqqiyot bosqichiga xos morfologik xususiyatlar.
	2

	 3.
	Kelishiklarning tarixiy variantlari. (“Klaster” usuli asosida)
	2

	 4.
	Fe’lning grammatik kategoriyalari. (“Klaster” usuli asosida)
	2

	5.
	Grammatik ma’noning analitik usuli ifodalanishi
	2

	 6.
	Turkiy izofa. Aniqlovchi –aniqlanmish munosabati.
	2

	7.
	Oraliq nazorat
	2

	8
	Turkiy tillar sintaksisi. Qo‘shma gaplar va ularning turlari. Turkiy tillarda ergashgan qo‘shma gaplar (”Aqliy  hujum” usuli asosida)
	2

	9
	Hozirgi turkiy tillar leksikasining qiyosiy tahlili
	2

	10
	 Yakuniy nazorat
	2

	Jami:
	20


Mustaqil ta’lim 

Mustaqil ta’lim professor-o‘qituvchining talabalarga avvalda berib qo‘yiladigan fanning mavzulari asosida tashkil etiladi. Talabalarning o‘zlashtirishlari amaliy mashg‘ulot va seminar mashg‘ulotlari davomida nazorat qilinadi. 

Mustaqil ishni tayyorlashda muayyan fanning xususiyatlarini hisobga olgan holda, quyidagi shakllardan foydalanish tavsiya etiladi:

·  amaliy mashg‘ulotlarga tayyorgarlik;

·  seminar mashg‘ulotlariga tayyorgarlik;

· darslik va o‘quv qo‘llanmalar bo‘yicha fan boblari va mavzularini o‘rganish;

· tarqatma materiallar bo‘yicha ma’ruza qismini o‘zlashtirish;

· maxsus adabiyotlar bo‘yicha fan bo‘limlari yoki mavzulari ustida ishlash;

· o‘quv, ilmiy-tadqiqot ishlarini bajarish bilan bog‘liq bo‘lgan fan bo‘limlari va mavzularini chuqur o‘rganish;

· faol va muammoli o‘qitish metodlardan foydalaniladigan o‘quv mashg‘ulotlari;

· masofaviy ta’lim.

Mustaqil ta’limning mazmuni va hajmi 

	Ishchi o‘quv dasturining mustaqil ta’limga oid bo‘lim va mavzulari
	Mustaqil ta’limga oid topshiriq va tavsiyalar
	Hajmi (soatda)

	1
	2
	3

	Amaliy mashg‘ulot mavzulariga tayyorlanish
	Amaliyot mavzulariga doir adabiyotlarni o‘rganish
	20

	Seminar  mashg‘uloti mavzulariga tayyorlanish
	Seminar mashg‘ulot  mavzulariga doir adabiyotlarni o‘rganish
	20

	Turkiy tillarning asosiy grammatik xususiyatlari
	Morfologik ko‘rsatkichlar. Elementar morfologik birliklar Kompleks morfologik birliklar.
	2

	Qozoq, qoraqalpoq, qirg‘iz tillarining sintaktik  xususiyatlari
	Qozoq, qoraqalpoq, qirg‘iz tillarining sintaktik  xususiyatlari yoritilgan tadqiqotlarni o‘rganish
	2

	Turkiy tillar grammatik qurilishining tarixiy – tipologik xususiyatlari
	O‘rxun – Enisey yozuv yodgorliklari matnini tahlil qilish
	2

	Buryat, boshqird tillarining o‘ziga xos sintaktik tabiati
	Tuva, buryat, boshqird tillarining  sintaktik xususiyatlari yoritilgan tadqiqotlarni o‘rganish
	2

	Jami:
	48


Dasturning axborot-uslubiy ta’minoti

Umumiy tilshunoslikka oid darsliklar, o‘quv qo‘llanmalari, dissertatsiya va monografiyalar, internet ma’lumotlari dasturning informatsion-metodik ta’minotini tashkil etadi.

Dasturdagi mavzularni o‘tishda ta’limning zamonaviy metodlaridan keng foydalanish, o‘quv jarayonini yangi pedagogik texnologiyalar asosida tashkil etish samarali natija beradi. Bu borada zamonaviy pedagogik texnologiyalarning “Klaster”, “Aqliy hujum”, “Matbuot konferensiyasi”, “Bumerang”, “Yelpig‘ich” hamda “Muammoli ta’lim” texnologiyasining “Munozarali dars” metodi, shuningdek, tilshunoslik nazariyasi va umumiy tilshunoslikka doir slaydlardan foydalanish, didaktik va rolli o‘yin usullarini qo‘llash nazarda tutiladi. 

Tavsiya etiladigan adabiyotlar ro‘yxati

Rahbariy adabiyotlar:

1. Karimov I.A. Yuksak ma’naviyat – yengilmas kuch. - Toshkent: Ma’naviyat, 2008.

2. Karimov I.A. O‘zbekiston mustaqillikka erishish ostonasida. - Toshkent: O‘zbekiston, 2011.

3. Karimov I.A. O‘rta asrlar sharq allomalari va mutafakkirlarining tarixiy merosi, uning zamonaviy sivilizatsiya rivojidagi roli va ahamiyati.-Toshkent:O‘zbekiston, 2014

Asosiy adabiyotlar:

 4.Абдурасулов Ё. Туркий тилларнинг қиёсий-тарихий грамматикаси. -Тошкент, 2009.

5.Рафиев А. Туркий тилларнинг қиёсий-тарихий грамматикаси. -Тошкент, 2004.

6.Серебренников Б.А., Гаджиева Н.З. Сравнително-историческая грамматика тюркских языков. -М.,1986.

 7.Сравнително-историческая грамматика тюркских языков. Морфология. –М.,1988

Qo‘shimcha adabiyotlar
8.Айдаров Г. Язык орхонских памятников древнетюркской писменности ВИИИ  века. -Алма-ата, 1971.

9.Исследование по лексике и грамматике тюркских языков. –Т.: Фан, 1980. -148 с.

10.Историческое развитие лексики тюркских языков. -М.,1961.

11.Исҳоқов М., Содиқов Қ., Омонов Қ. Мангу битиглар. -Т.: ТДШИ, 2009. -112 б.

12.Насылов В.М. Язык орхоно-енисейских памятников. -М.,1960. 

13.Севортян Э.В. Этимологический словар тюркских языков. Общетюркские и межтюркские основы на гласные. -М.:Наука,1974.-767 с.; Общетюркские и межтюрксие основы на букву «Б».-М.:Наука,1978.-349 с.; Общетюркские и межтюрксие основы на букву «В», «Г», «Д».-М.: Наука,1980. -395 с.;

 14.Севортян Э.В., Левитская Л.С. Этимологический словар тюркских языков. Общетюркские и межтюрксие основы на букву «Ж», «И». -М.:Наука,1989. -292 с.; 

15.Содиқов Қ. Туркий ёзма ёдгорликлар тили: адабий тилнинг юзага келиши ва тикланиши.
-Тошкент:ТДШУ, 2006.-208 б.

16.Сравнително-историческая грамматика тюркских языков. Морфология -М., 1988.

17.Щербак А.М. Сравнителная фонетика тюркских языков.-Л.,1970.

18.Щербак А.М. Очерки по сравнителной морфологии тюркских языков. (Имя).-Л.,1977

19.Щербак А.М. Очерки по сравнителной морфологии тюркских языков. (Глагол).-Л.,1981

Elektron manbalar

20.http://en.wikipedia.org/wiki/Structuralism

21.http://www.brocku.ca/english/courses/4F70/struct.html

                                                                                                                                      Ilova

Reyting nazoratlari va baholash mezonlari

Reyting nazorati jadvali

	Nazorat 

turi
	O‘tkazish 

shakli
	Bajarish mexanizmi
	Maksimal 

ball
	Saralash 

bali
	O‘tkazish 

haftasi

	1-JN
	Og‘zaki 
	2 ta savol x 5 ball
	10
	5.5
	6

	2-JN
	Yozma
	2 ta savol x 5 ball
	10
	5.5
	8

	3-JN
	Og‘zaki 
	Mustaqil ish taqdimoti
	10
	5.5
	10

	4-JN
	Yozma
	Referat
	10
	5.5
	11

	1-ON
	Yozma
	3ta savol x 5 ball
	15
	8.25
	7

	2-ON
	Test
	30 ta test x 0,5 ball
	15
	8.25
	10

	YaN
	Yozma
	3 ta savol x 10 ball
	30
	15.5
	12

	Jami
	100
	55
	


Joriy nazoratni baholash mezonlari:

1) 35-40 ball uchun talabaning joriy nazorati quyidagi talablarga javob berishi lozim:

-berilgan savollarga batafsil javob berish, referat mavzusining mazmunini to‘la yoritish;

- matn tahlilini yuqori saviyada amalga oshirish;

-fikrni ilmiy-nazariy adabiyotlar yordamida asoslash;

-qo‘yilgan masala yuzasidan mustaqil mushohada yuritish;

-tizimli yondashish, uzviylikka amal qilish;

 -imloviy, punktuatsion va uslubiy xatolarga yo‘l qo‘ymaslik (yozma bo‘lganda);

 -og‘zaki bayonda ravonlik, adabiy uslub me’yorlariga to‘la amal qilish (og‘zaki    bo‘lganda);

- nazariy jihatdan xulosalash.

2) 28-34 ball uchun talabaning joriy nazorati quyidagi talablarga javob berishi kerak:

-taqdim etilgan savollar mazmunini anglash;

- mavjud ilmiy adabiyotlardan kelib chiqib, savollarga javob yozish (yozma bo‘lganda), referat mavzusining mohiyatini yoritish;

-mustaqil fikr yuritish;

- berilgan matnni tahlil qilish;

-tizimli yondashish;

-ba’zi imloviy xatolarning mavjudligi (yozma bo‘lganda);

     -og‘zaki bayonda adabiy uslub me’yorlariga amal qilish(og‘zaki bo‘lganda);

-ilmiy xulosalarni bayon qilish;

3) 22-27 ball uchun talabaning joriy nazorati quyidagi talablarga javob berishi lozim:

- savollar va referat mavzusining mohiyatini tushunish;

- berilgan matnni qisman tahlil qilish;

- bildirilayotgan mulohazalarni nazariy jihatdan  asoslash;

- qo‘yilgan vazifalar yuzasidan mustaqil fikr yuritish;

- javoblarda qisman tizimli yondashuv va uzviylikning mavjudligi;

- ayrim imloviy,  uslubiy, punktuatsion xatolarga yo‘l qo‘yish (yozma bo‘lganda);

       - og‘zaki  bayonda ravonlikning buzilganligi(og‘zaki bo‘lganda);

- muayyan xulosalarni qayd etish;

4) Quyidagi hollarda talabaning joriy nazorati 0-21 ball bilan baholanishi mumkin:

- qo‘yilgan masala haqida tasavvurning mavjudligi;

- savollarga javob yozish hamda referat mavzusini yoritishda ilmiy-nazariy qoidalarga rioya qilmaslik;

- berilgan matnni tahlil qila olmaslik;

- fikrning nazariy adabiyotlar yordamida yetarlicha asoslanmaganligi;

- tizimli yondashuv va uzviylik tamoyillariga amal qilinmaganligi;

- ishda imloviy, uslubiy, punktuatsion xatolarga yo‘l qo‘yish (yozma bo‘lganda);

 - og‘zaki bayonda ravonlikning yo‘qligi(og‘zaki bo‘lganda); 

- xulosalarda yondashuvning yuzaki ekanligi.

Oraliq nazoratni baholash mezonlari:

        1) 26-30 ball uchun talabaning bilim darajasi quyidagilarga javob berishi lozim:

· berilgan testlar va savollariga to‘liq va aniq javob berish;

· mustaqil fikr yuritish;

    -imloviy, punktuatsion va uslubiy xatolarga yo‘l qo‘ymaslik (yozma bo‘lganda);

· savollarning mazmun – mohiyatini chuqur anglash;

· o‘tilgan mavzular bo‘yicha to‘liq tasavvurga ega bo‘lish;

· ilmiy-nazariy adabiyotlarda qayd etilgan mulohazalardan atroflicha xabardor bo‘lish.

        2) 22-25 ball uchun talabaning bilim darajasi quyidagilarga javob berishi kerak:

· berilgan testlar va savollarga aniq javob berish;

· mustaqil fikr yuritish;

· savollarning mazmun – mohiyatini anglash;

    -ba’zi imloviy xatolarning mavjudligi (yozma bo‘lganda);

· o‘tilgan mavzular bo‘yicha tasavvurga ega bo‘lish;

· ilmiy-nazariy adabiyotlarda qayd etilgan mulohazalardan xabardor bo‘lish.

     3) 17-21 ball uchun talabaning bilim darajasi quyidagilarga 

· berilgan testlar va savollarga javob berish;

· mustaqil fikr yuritish;

· savollarning mohiyatini tushunish;

    - ayrim imloviy, uslubiy, punktuatsion xatolarga yo‘l qo‘yish (yozma bo‘lganda);

· o‘tilgan mavzular bo‘yicha qisman tasavvur hosil qilish;

· ilmiy-nazariy adabiyotlarda qayd etilgan mulohazalardan ma’lum darajada xabardor bo‘lish.

    4) quyidagi hollarda  talabaning bilim darajasi 0-16 ball bilan baholanishi mumkin:

· testlar va savollarga berilgan javoblarning aniq emasligi;

· mustaqil fikr yuritishning yo‘qligi;

· savollarning mazmun – mohiyatini anglamaslik;

   - ishda imloviy, uslubiy, punktuatsion xatolarga yo‘l qo‘yish (yozma bo‘lganda);

· o‘tilgan mavzular bo‘yicha tasavvurga ega bo‘lmaslik;

· ilmiy-nazariy adabiyotlarda qayd etilgan mulohazalardan bexabarlik.

Yakuniy nazoratni baholash mezonlari:

     26-30 ballga qo‘yiladigan talablar:

- talaba “Turkiy tillarning qiyosiy-tarixiy grammatikasi” fanida o‘rganiladigan masalalar mohiyatini atroflicha bilsa, savollarga aniq va to‘liq javob bersa;

-“Turkiy tillarning qiyosiy-tarixiy grammatikasi” fani mazmuniga oid savollarga mustaqil  javob bersa, mavzuga ijodiy yondashsa, savollar mohiyatini tushunib, o‘z fikrini misollar yordamida asoslay olsa.

- imlo va uslubiy xatolarga yo‘l qo‘yilmasa, javoblarda tahliliy yondashuv sezilsa, to‘g‘ri xulosalar chiqarilgan bo‘lsa.

 22-25 ballga qo‘yiladigan talablar:

- talaba dunyo tillari va tillar tasnifi, til oilalari, til guruhlari, turkiy tillar oilasi, turkiy tillarning agglyutinativ tabiatiga doir asosiy masalalarni bilsa, biroq mustaqil fikr bildira olmasa;

- turkiy tillarning qiyosiy-tarixiy grammatikasi masalalari to‘g‘risidagi fikrini izchil, maqsadga muvofiq bayon qila olmasa;

- imloviy, uslubiy xatolarga yo‘l qo‘yilgan bo‘lsa, xulosalarda noaniqlik sezilsa.

17-21 ballga qo‘yiladigan talablar:

 - talaba savollarga javob berishga harakat qilgan bo‘lsa,  til oilalari, turkiy tillar tasnifi, turkiy tillar fonetikasi, grammatikasi, leksikasi masalalari borasida qisman tasavvurga ega bo‘lsa;

-“Turkiy tillarning qiyosiy-tarixiy grammatikasi” fani masalalariga doir mulohazalarini qisman aks ettirsa, berilgan savollarga to‘liq va aniq javob bermagan bo‘lsa, mustaqil yondashuv sezilmasa;

-  imlo xatolari va uslubiy nuqsonlar 8-10tadan oshmasa.

0-16 ballga qo‘yiladigan talablar:

- talaba “Turkiy tillarning qiyosiy-tarixiy grammatikasi”  fani mavzulari bo‘yicha umumiy tasavvurga ega bo‘lsa;

- berilgan savollarga noto‘g‘ri va noaniq javob bersa, mavzu doirasida aniq tasavvurga ega bo‘lmasa;

- imlo va uslubiy xatolari 8-10tadan oshsa, matn husnixat talablariga javob bermasa.

